Ez hatalmas húzás: márciusban Magyarországra látogat Putyin
2015. január 06. 08:24
Az orosz elnök márciusban érkezik hazánkba. Pontos dátum még nincsen, a Miniszterelnökségen Orbán Viktor kül- és belföldi programjait egyeztetik, hogy mindkét félnek megfelelő időpontot találjanak. A radikálatlantista hazai médium, a Népszava már amiatt retteg, hogy Putyin Angela Merkel német kancellárnak adja a kilincset, aki februárban tesz látogatást Magyarországon. Meg is jegyzik a magyarországi prolilapnak álcázott birodalmi szekértolónál, hogy a Cár látogatása olyan időszakban történik, amikor soha nem látott mélypontra süllyedtek a magyar-amerikai kapcsolatok. Érthető az ultraliberális ajvékolás, hiszen Putyin az a történelmi, politikai személyiség, aki az egypólusú világrendet számolja fel, s látogatása biztatást adhat azon politikai erőknek és csoportosulásoknak, akik nem akarják hazánkat a radikálatlantisták maradék önállóságát is feladott gyarmataként élni meg a közeljövőben. Putyin magyarországi látogatása több szempontból is üzenet a globálatlantista világköröknek, de talán az a legfontosabb: Ukrajna után nem lehet hazánk a második oroszellenes felvonulási terület.
Minden bizonnyal a tüntetés-cunami egyik állomása lesz a radikálatlantisták és az idegen titkosszolgálatok által pénzelt és uszított körök, páholyok, hálózatok tüntetése az orosz elnök látogatása ellen. Mindenesetre fel van adva a lecke a hazafias erőknek is, hogy miként kezeljék az orosz vizitet, amely demonstratív szempontból is történelmi jelentőségű a jelenlegi világhelyzetben.